EkBass/fiwiki-20250220-pages-articles huggingface dataset:
Pýrgos (Iraklion)

Pýrgos (; myös Pýrgos Monofatsíou, Πύργος Μονοφατσίου) on Kreikan kylä, joka sijaitsee Kreetan saarella. Se kuuluu hallinnollisesti Archánes-Asteroúsian kuntaan, Iraklionin alueyksikköön ja Kreetan alueeseen. Aiemmin kylä kuului Asteroúsian kuntaan ja vuodesta 2011 lähtien Archánes-Asteroúsian kunnan Asteroúsian kunnallisyksikköön. Kylän väkiluku on 951 (vuonna 2011). Pýrgoksen kylä, suomeksi ”Torni”, sijaitsee Kreetan keskisissä eteläosissa linnuntietä noin 37 kilometriä etelään Iraklionista ja noin kuusi kilometriä sisämaahan saaren etelärannikosta eli Libyanmeren rannasta. Aiemmin Pýrgos toimi lakkautetun Monofátsin provinssin hallintokeskuksena. Pýrgos muodostaa myös laajemman kyläyhdyskunnan (Τοπική Κοινότητα Πύργου, Topikí Koinótita Pýrgou), johon kuuluvat varsinaisen Pýrgoksen kylän lisäksi kylät Mourniá ja Priniás. Koko yhdyskunnan väkiluku on 984. == Lähteet == Luokka:Archánes-Asteroúsia Luokka:Kreetan kylät
Picher (Oklahoma)

Picher on aavekaupunki Ottawan piirikunnassa Oklahoman osavaltiossa Yhdysvalloissa. Kaupunki oli merkittävä lyijyn ja sinkin louhinnan keskus. Yli sata vuotta kestänyt rajoittamaton louhinta johti kaupungin tuhoon, sillä kaupunkiin kertyi suuret määrät myrkyllisiä metallikasoja. Valtio yritti auttaa terveysriskien lieventämisessä jo vuonna 1980, mutta silti vielä vuonna 1996 tehdyn tutkimuksen mukaan 34 prosenttia Picherin lapsista kärsi lyijymyrkytyksestä ympäristön saastumisen vuoksi. Lopulta Yhdysvaltain ympäristönsuojeluvirasto EPA ja Oklahoman osavaltio sopivat pakollisesta evakuonnista. Vuoden 2000 väestönlaskennan mukaan kaupungissa asui 1 640 asukasta, mutta vuonna 2010 enää 20 asukasta. Kaupunki autioitui vuonna 2015. == Lähteet == Luokka:Oklahoman aavekaupungit
Rodákino

Rodákino () on Kreikan kyläyhdyskunta, joka sijaitsee Kreetan saarella. Se kuuluu hallinnollisesti Ágios Vasíleioksen kuntaan, Réthymnon alueyksikköön ja Kreetan alueeseen. Aiemmin kyläyhdyskunta kuului Foínikaksen kuntaan ja vuodesta 2011 lähtien Ágios Vasíleioksen kunnan Foínikaksen kunnallisyksikköön. Kyläyhdyskunnan väkiluku on 264 (vuonna 2011). pienoiskuva|vasen|Rodákinon Pyhän Marinan (Pyhän Margareetan, Agía Marína) kirkko. Rodákinon kyläyhdyskunta, suomeksi ”Persikka”, koostuu kahdesta Rodákinon kylästä, jotka ovat Áno Rodákino (Άνω Ροδάκινο, ”Ylä-Rodákino”, 106 asukasta) ja Káto Rodákino (Κάτω Ροδάκινο, ”Ala-Rodákino”, 117 asukasta). Lisäksi siihen kuuluvat kylät Kórakas (11 asukasta) ja Polýrizos (30 asukasta). Kylät sijaitsevat noin 47 kilometriä lounaaseen Réthymnon kaupungista. Áno Rodákinon ja Káto Rodákinon välissä sijaitsee Ríkinthos- niminen rotko ja joenuoma. Paikka on ollut asuttuna viimeistään 1600-luvulta. Erään tiedon mukaan asukkaat olisivat alkuperältään Lakonian mánilaisia. Saksalaiset polttivat kylät saaren natsimiehityksen aikaan 20. elokuuta 1943. Áno Rodákinon kirkkoihin kuuluvat muun muassa Neitsyt Marian kuolonuneen nukkumisen kirkko (Koímisi tis Theotókou) ja Vapahtajan kirkastumisen kirkko (Metamórfosi tou Sotíros), ja Káto Rodákinon kirkkoihin kaksi Pyhän Georgioksen (Pyhä Yrjö, Ágios Geórgios) kirkkoa sekä Profeetta Elian (Profítis Ilías), Pyhän Antonioksen (Ágios Antónios) ja Pyhän Hengen (Ágio Pnévma) kirkot. == Lähteet == == Aiheesta muualla == Luokka:Ágios Vasíleios Luokka:Kreetan kylät
Sfendýli

Sfendýli (; myös Sfentýli, Σφεντύλι) on Kreikan kylä, joka sijaitsee Kreetan saarella. Se kuuluu hallinnollisesti Chersónisoksen kuntaan, Iraklionin alueyksikköön ja Kreetan alueeseen. Sfendýli on osa Potamiésin kyläyhdyskuntaa. Se on nykyisin asumaton. pienoiskuva|vasen|Sfendýlin autiokylä ja Aposelémisin tekojärveä. Sfendýlin autiokylä sijaitsee Aposelémisin tekojärven itärannalla. Se on nykyisin osaksi vuonna 2012 valmistuneen tekojärven peittämä, ja siksi se on hylätty ja paljolti raunioina. Sfendýli on ollut olemassa viimeistään vuonna 1577, jolloin se mainitaan venetsialaisissa asiakirjoissa. Sen nimi perustuu ensimmäisten asukkaiden sukunimeen. Osmanivallan aikana kylän nimi esiintyy muodossa Isfendil. Tekojärveä rakennettaessa Kreikan valtio lunasti kylän rakennukset asukkailta korvausta vastaan. Vielä vuoden 2011 väestönlaskennassa kylän väkiluvuksi kirjattiin 43. Tekojärven vedenpinta vaihtelee vuodenaikojen mukaan, ja samalla kylä paljastuu veden alta tai peittyy uudelleen. Tästä on muodostunut eräänlainen nähtävyys. == Lähteet == == Aiheesta muualla == Luokka:Aavekaupungit Luokka:Chersónisos Luokka:Kreetan kylät
Skaláni

Skaláni () on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 1 180 (vuonna 2011). Skalánin kylä sijaitsee noin kymmenen kilometriä eteläkaakkoon Iraklionin kaupungista. Se on rakennettu rinteeseen noin 244 metrin korkeudelle merenpinnasta laskettuna. Skaláni mainitaan asiakirjoissa ensimmäisen kerran vuonna 1271. Kylän pääelinkeinoja ovat viinin- ja oliivinviljely. Skaláni muodostaa myös laajemman kyläyhdyskunnan (Τοπική Κοινότητα Σκαλανίου, Topikí Koinótita Skalaníou), johon kuuluu varsinaisen Skalánin kylän lisäksi kylä Spília. Koko yhdyskunnan väkiluku on 1 229. == Lähteet == == Aiheesta muualla == Luokka:Iraklion Luokka:Kreetan kylät
Tsikalariá

Tsikalariá () on Kreikan kylä, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Aiemmin kylä kuului Soúdan kuntaan ja vuodesta 2011 lähtien Chanián kunnan Soúdan kunnallisyksikköön. Tsikalariá muodostaa oman kyläyhdyskuntansa (Τοπική Κοινότητα Τσικαλαριών, Topikí Koinótita Tsikalarión). Kylän väkiluku on 1 545 (vuonna 2011). Tsikalarián kylä sijaitsee Maláxa-vuoren rinteessä linnuntietä noin kuusi kilometriä kaakkoon Chanián keskustasta ja noin 2,5 kilometriä lounaaseen Soúdan kaupungista. Se on nykyisin käytännössä Chanián kaakkoista esikaupunkialuetta, mutta säilyttänyt monia perinteisen kylän piirteitä. Kylän nimi viittaa mahdollisesti siellä vanhastaan valmistettuihin savisiin astioihin. Se tunnetaan myös ruusuveden valmistuksesta. Kylän tärkeimmät kirkot on omistettu Neitsyt Marialle (Panagía) ja Pyhälle Johannekselle (Ágios Ioánnis). == Lähteet == Luokka:Chaniá Luokka:Kreetan kylät
Vasileíes

Vasileíes (; myös Vasilíes) on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 1 662 (vuonna 2011). Vasileíesin kylä sijaitsee linnuntietä noin kahdeksan kilometriä etelään Iraklionin kaupungista. Vasileíes muodostaa myös laajemman kyläyhdyskunnan (Τοπική Κοινότητα Βασιλειών, Topikí Koinótita Vasileión), johon kuuluvat varsinaisen Vasileíesin kylän lisäksi kylät Ágios Vlásios ja Sílamos. Koko yhdyskunnan väkiluku on 2 256. == Lähteet == == Aiheesta muualla == Luokka:Iraklion Luokka:Kreetan kylät
Vathýs

Vathýs () eli Vathý (Βαθύ) (myös Vathís, Vathí) on Kreikan kylä, joka sijaitsee Kálymnoksen saarella. Se kuuluu hallinnollisesti Kálymnoksen kuntaan, Kálymnoksen alueyksikköön ja Etelä-Egean saarten alueeseen. Kylän väkiluku on 492 (vuonna 2011). Vathýksen kylä sijaitsee pitkän ja kapean luonnonsatamalahden pohjukassa Kálymnoksen itärannikolla, noin 11 kilometriä koilliseen Póthiasta eli Kálymnoksen kaupungista. Kylän nimi viittaa satamapaikkana toimimiseen. Vathýksestä länteen avautuu saaren suurin ja hedelmällisin laakso. Vathýksen laakso on ollut asuttu jo varhain, ja sieltä on tehty löytöjä neoliittiselta kaudelta ja antiikin ajalta. Sitä on ehdotettu myös yhdeksi Kalymnan poliksen kaupunkikeskuksen paikaksi. == Lähteet == Luokka:Etelä-Egean saarten kylät Luokka:Kálymnos
Sukumo

Sukumo () on Japanin kaupunki Shikokun saarella Kōchin prefektuurissa. Se sijaitsee aivan prefektuurin länsiosassa Tyynenmeren Sukumonlahden rannikolla. Kaupunki on rakentunut lahden pohjukkaan Matsudajoen suun alluviaalitasangolle, mutta suurin osa sen alueesta on metsäistä vuoristoa. Lännessä se rajautuu Ehimen prefektuuriin. Kaupunkiin kuuluvat myös Kōchin prefektuurin ainoat asutut ulkosaaret, Okinoshima ja Ugurushima. Sukumossa on 20 260 asukasta (marraskuussa 2019) ja sen pinta-ala on 286,20 neliökilometriä. Edo-kaudella Sukumo kehittyi linnanaluskaupunkina osana Tosan daimiokuntaa. Kaupunkioikeudet Japanin nykyisen kunnallishallinnon puitteissa Sukumolle myönnettiin laajan kuntaliitoksen myötä vuonna 1954. Tärkeä elinkeino on perinteisesti ollut kalastus, nykyisin myös vesiviljely. Jokilaaksoissa maatalous tuottaa riisiä, vihanneksia ja sitrushedelmiä, vuoristoalueilla harjoitetaan metsätaloutta. Sukumossa sijaitsee yksi Shikokun pyhiinvaellusreitin temppeli, Enkō-ji (temppeli nro. 39). Kaupungissa on monia historiallisia jäänteitä ja muistomerkkejä, kuten Sukumon linnan rauniot ja Nonaka Kenzanin hauta. Ulkosaaret kuuluvat Ashizuri-Uwakain kansallispuistoon. Sukumoa palvelee Tosa Kuroshio -rautatien Sukumo-linja, ja sieltä on myös lauttayhteys Kyūshūlle Ōitan prefektuurin Saikin kaupunkiin. == Kuvia == Tiedosto:151229 Sukumo Kochi pref Japan01s.jpg|Sukumo ilmasta Tiedosto:Enkouji 01.JPG|Enkō-jin temppeli Tiedosto:Sukumo-station-Platform-20120519.jpg|Sukumon rautatieasema Tiedosto:Hirata Sogayama Kofun, zankyu.jpg|Kofun-hautakumpu Sukumossa == Lähteet == == Aiheesta muualla == * Kaupungin internetsivut Luokka:Kōchin prefektuurin kaupungit
Lindsay Hoyle

Lindsay Harvey Hoyle (s. 10. kesäkuuta 1957 Adlington, Lancashire, Britannia) on brittiläinen poliitikko. Hänet valittiin Yhdistyneen kuningaskunnan alahuoneen varapuhemieheksi 8. kesäkuuta 2010 ja puhemieheksi 4. marraskuuta 2019.Brittiparlamentin uudeksi alahuoneen kurinpitäjäksi tarvittiin peräti neljä äänestystä, STT / Mtv-uutiset 4.11.2019 Tätä ennen hän toimi työväenpuolueen kansanedustajana. ==Lähteet== Luokka:Yhdistyneen kuningaskunnan alahuoneen jäsenet Luokka:Vuonna 1957 syntyneet Luokka:Elävät henkilöt
National Army Museum

National Army Museum on Lontoon Chelseassa sijaitseva sotamuseo. Museo esittelee Britannian armeijan maavoimien historiaa Englannin sisällissodasta nykypäivään. Museo avattiin vuonna 1960 ja sen nykyinen (2019) johtaja on Justin Maciejewski. Museoon on vapaa sisäänpääsy. National Army Museum oli vuosina 2014-17 suljettuna suuren, lähes 24 miljoonaa puntaa maksaneen remontin vuoksi. Museo avattiin uudelleen maaliskuussa 2017. == Lähteet == == Aiheesta muualla == Luokka:Aselajimuseot Luokka:Chelsea (Lontoo) Luokka:Kensingtonin ja Chelsean rakennukset ja rakennelmat Luokka:Lontoon museot
Barthélemy d’Herbelot

Barthélemy D’Herbelot de Molainville (14. joulukuuta 1625 – 8. joulukuuta 1695) oli ranskalainen orientalisti. Hänet tunnetaan parhaiten Bibliothèque orientale -tietosanakirjan pääasiallisena laatijana.Encyclopædia Britannica. D’Herbelot syntyi Pariisissa ja opiskeli Pariisin yliopistossa. Hän omistautui itämaisten kielten opiskelulle ja siirtyi Italiaan voidakseen harjoittaa kielitaitoaan maassa matkustavien, Lähi-idässä syntyneiden kauppiaiden ja merimiesten kanssa. Italiassa hän tutustui humanisti Lucas Holsteniuikseen (1596–1661) ja kreikan kielen tuntijaan Leo Allatiukseen (1586–1669). D’Herbelot palasi Ranskaan puolitoista vuotta myöhemmin, jolloin hän sai valtiontalouden yli-intendentti Nicolas Fouquet’lta 1500 livren eläkkeen. Fouquet’n jouduttua epäsuosioon 1661 d’Herbelot menetti eläkkeensä ja hänet nimitettiin Ludvig XIV:n ("Aurinkokuningas") sihteeriksi ja itämaisten kielten tulkiksi. Muutamia vuosia myöhemmin d’Herbelot palasi Italiaan, missä Toskanan arkkiherttua Ferdinand II esitteli hänelle useita arvokkaita itämaisia käsikirjoituksia ja pyysi häntä hovinsa jäseneksi. D’Herbelot palasi kuitenkin Ranskaan Jean-Baptiste Colbertin kutsumana, ja kuningas myönsi hänelle uuden, aiemman suuruisen eläkkeen. Vuonna 1692 hänestä tuli syyrian kielen professori Collège Royalissa. d’Herbelot kuoli Pariisissa joulukuussa 1695. D’Herbelot magnum opus oli Bibliothèque orientale, ou dictionnaire universel contenant tout ce qui regarde la connoissance des peuples de l’Orient, jonka parissa hän työskenteli suurimman osan elämäänsä. Teoksen viimeisteli lopulta hänen avustajansa Antoine Galland ja se julkaistiin postyymisti vuonna 1697. Teos oli ensimmäinen islam-tietosanakirja ja lähtölaukaus tieteelliselle orientalismille. Sen vaikutus oli suuri myös oppineiden piirien ulkopuolelle; 1700-luvulla suosioon nousseen näennäisitämaisen fiktion kautta d’Herbelot’n vaikutus muodostui huomattavaksi myös kaunokirjallisuuden saralla.Irwin 1994, s. 14–15. == Lähteet == * * === Viitteet === Herbelot, Barthélemy d' Herbelot, Barthélemy d' Herbelot, Barthélemy d'
Hát bội

Hát bội tai hát tuồng on vietnamilaista oopperaa. Ooppera on peräisin Kiinasta ja siinä on huomattavia vaikutteita kiinalaisesta oopperasta. Perinteisesti hát bội oli hovioopperaa ja se kukoisti etenkin yhdessä keisarillisen pääkaupunki Huến kanssa 1800-luvulla. ==Historia== Kiinalainen ooppera levisi Vietnamiin 1200- ja 1300-lukujen aikana. Tarinan mukaan sen toi maahan mongolien sotaretkillä Vietnamiin vuonna 1285 sotavangiksi jäänyt tunnettu kiinalaisen oopperan näyttelijä tai joukko näyttelijöitä. Vietnamissa hän opetti oopperaa paikallisille, joiden esityksistä kehittyi edlleen nykyinen hát bội sen levitessä ympäri maata. Hát bội oli varsinkin aluksi lähes pelkästään hovioopperaa. 1600-luvulla elänyt näytelmäkirjailija Đào Duy Từ teki sitä tunnetuksi myös tavallisemman kansan keskuudessa. Nykyisen Vietnamin eteläosiin ooppera levisi Nguyễn-dynastian valtakauden valloitusten aikana 1700- ja 1800-lukujen aikana. Hát bộin kulta-aikaa oli 1800-luku ja se kukoiti yhtä aikaa keisarillisen pääkaupunki Huến kanssa. Sen kehitystä tuki etenkin keisari Tự Đức, jonka kaudella Hát bộin voidaan katsoa kehittyneen nykymuotoonsa. Oopperaan ilmaantui puhtaasi vietnamilaista ohjelmistoa, minkä lisäksi kiinalaisia näytelmiä muokattiin hát bội-ohjelmistoon. Kirjailija Đào Tấn kirjasi ylös aiemmin vain puhuttuna perinteenä olemassa ollutta oopperareprtuaaria. 1900-luvulla oopperan tarkasti määriteltyä rakennetta pyrittiin löyhentämään ja oopperalle tyypillisten kiinalaisten lainasanojen määrää vähentämään, jotta oopperaa pystyttäisiin esittämään laajemmalle yleisölle. Oopperaperinne oli lähes kadota 1900-luvun sotien aikana. Viimeinen suuri oopperaryhmä entisessä keisarillisessa pääkaupungissa Huếssa lakkautti toimintansa vuonna 1945. Sittemmillä vuosikymmenillä ooppera ei saanut tukea valtiolta. ==Piirteet== Hát bội-oopperassa on huomattavia vaikutteita kiinalaisesta oopperasta. Kiinalaisia lainauksia on esimerkiksi näyttelijätekniikassa, puvustuksessa, naamioinnissa ja ooppera sisältää myös kiinalaisia lainasanoja. Teemoiltaan oopperat voidaan jakaa sotilaallisiin ja kodin asioihin keskittyviin näytelmiin. Sotilaalliset oopperat kertovat usein tarinoita Kiinan tai Vietnamin legendaarisesta historaista tai kokonaan fiktiivisistä kamppailuista esimerkiksi eri hallitsijoiden välillä. Kodin asioihin keskittyvien oopperoiden tyypillinen piirre on kärsimyksen kuvaaminen. Hát bội-oopperan esityslava on yleensä tyhjä yhtä pöytää ja kahta tuolia lukuun ottamatta. Pöytä ja tuolit voivat toimia esityksen puolesta paitsi huonekaluina, mutta myös esimerkiksi linnan tai luolan asemassa. Näyttelijöiden puvustus ja naamiointi riippuu heidän esittämästään hahmosta. Musta saattaa kuvastaa esimerkiksi rohkeutta, punainen vihaa, valkoinen petollisuutta ja kulta jumalallisuutta. Lavan näytelmää ja laulua säestävät kieli- ja lyömäsoittimet. Perinteisesti hát bội oli etenkin hovin ja sivistyneistön oopperaa. Oopperalla välitettiin konfutsealaista moraalioppia. ==Lähteet== Luokka:Vietnamilainen kulttuuri Luokka:Ooppera
Kuolajärvi

Kuolajärvi on suomenkielinen paikannimi. Nimen alkuosa tulee saamelaiskielten kalaa tarkoittavasta sanasta, kuten . Nimi esiintyy paikannimissä etenkin Suomen Lapissa ja lähialueilla. Nimen esiintymiä ovat seuraavat: == Järvet == === Suomi === * Kuolajärvi Kittilässä * Kuolajärvi Muoniossa * Kuolajärvet: ** Iso Kuolajärvi ja Pieni Kuolajärvi Kittilässä === Venäjä === * Kuolajärvi (), järvi Kemijoen vesistössä Murmanskin alueen Kantalahden piirin Alakurtin maalaiskunnassa, aiemmin Sallassa Suomessa. * Kuolajärvi () Kuolajoen vesistössä Murmanskin alueen Olenegorskin kaupunkipiirissä == Paikkakunnat == === Suomi === * Kuolajärvi, Sallan kunnan nimi vuoteen 1936 === Venäjä === * Kuolajärvi (, myöh. Кайралы, Kairaly), kylä Kuolajärven rannalla, Murmanskin alueen Kantalahden piirin Alakurtin maalaiskunnassa, aiemmin kylä Sallassa Suomessa, antoi nimensä Kuolajärven seurakunnalle ja kunnalle (nimi vuodesta 1936 Salla) == Katso myös == * Kuola * Kuolajoki == Lähteet == Luokka:Suomenkieliset paikannimet
Intian parlamenttivaalit 2009

Intian parlamenttivaalit 2009 olivat maailman suurimmat demokraattiset vaalit. Ne järjestettiin viidessä osassa, yhden kuukauden aikana, äänioikeutettuja oli yli 700 miljoonaa. Äänestäneitä oli noin 60 prosenttia kaikista äänioikeutetuista. Vaalien kolme tärkeintä vaaliliittoa olivat yhdistynyt edistyksellinen allianssi (UPA), kansallinen demokraattinen allianssi (NDA) ja Kolmas rintama. Edistyksellistä allianssia johti kongressipuolue, NDA:ta Intian kansanpuolue (BJP) ja kolmas rintama rakentui kommunististen puolueiden sekä Bahujan Samaj Partyn ympärille. Vaalien voittajaksi nousi kongressipuolue, jonka seurauksena Manmohan Singh jatkoi maansa pääministerinä. UPA-vaaliliitto sai 262 paikkaa, joista 206 kuului kongressipuolueelle. Pääoppositiopuolue BJP sai 116 paikkaa, liittoumansa saadessa 158. Kolmas rintama sai 76 paikkaa, sen menestynein puolue oli Bahujan Samaj Party, joka sai 21 paikkaa, kommunistit saivat yhdessä 20. Osavaltiotasolla kommunistit kokivat suuria tappioita Länsi-Bengalissa ja Keralassa, jotka ovat perinteisesti olleet heidän vankimpia kannatusalueitaan. ==Lähteet== Luokka:Intian parlamenttivaalit Luokka:Vuoden 2009 vaalit
Hedi Viisma

Hedi Viisma on virolaissyntyinenKuuluttajan vieras: Tuotantokoordinaattori Hedi Viisma Yle Areena kromaattisen kanteleen soittaja.Hedi Viisma, kantele Concert Office Viisma aloitti kanteleensoiton 7-vuotiaana ja sai musiikin maisterin arvon Sibelius-Akatemiasta vuonna 2006. Hänen tohtorintutkintonsa, joka tarkastettiin maaliskuussa 2019, oli Suomen ja Viron ensimmäinen, joka keskittyi kromaattiseen kanteleeseen.Hedi Viisma tuo kromaattisen kanteleen kaikkien säveltäjien ulottuville Taideyliopisto Viisma on keskittynyt Johann Sebastian Bachiin, mutta myös nykysäveltäjien kanssa työskentelemiseen laajentakseen kromaattiselle kanteleelle laadittua ohjelmistoa. Hän on esiintynyt monissa eri maissa ja pitänyt myös luentokonserttoja. Hän on tehnyt opetustyötä Georg Ots -musiikkikoulussa ja Viron musiikki- ja teatteriakatemiassa. Viisma on työskennellyt Ylen tuotantokoordinaattorina. == Lähteet == Luokka:Suomalaiset kanteleensoittajat Luokka:Virolaiset muusikot Luokka:Syntymävuosi puuttuu Luokka:Elävät henkilöt
Skotlannin valioliiga (naiset)

Scottish Women's Premier League (SWPL, ) on Skotlannin korkein naisten liiga jalkapallossa. Liiga jakautuu kahdeksi sarjatasoksi, jotka ovat SWPL 1 ja SWPL 2. Molemmilla sarjatasoilla pelaa kahdeksan joukkuetta. == Historia == Liiga perustettiin vuonna 2002, kun naisten pääsarjan (Scottish Women's Football League, SWFL) 12 joukkuetta perustivat uuden sarjan. Vuonna 2016 liiga jakautui kahteen sarjatasoon, joihin molempiin tuli kahdeksan joukkuetta. Kaudesta 2020 eteenpäin SWPL 2 laajentuu kymmeneen joukkueeseen. == Sarjajärjestelmä == Kaudesta 2020 eteenpäin SWPL 1:ssä pelaa kahdeksan joukkuetta ja SWPL 2:ssa kymmenen joukkuetta. Pääsarjatason viimeinen putoaa suoraan ja SWPL 2:n voittaja nousee suoraan. SWPL 1:n toiseksi viimeinen karsii paikasta SWPL 2:n toiseksi sijoittuneen kanssa. SWPL 2:n kaksi viimeistä putoaa ja kolmanneksi viimeinen karsii paikastaan alemman sarjatason joukkuetta vastaan. == Joukkueet kaudella 2019 == === SWPL 1 === Joukkue Kaupunki Celtic Glasgow Forfar Farmington Forfar Glasgow City Glasgow Hibernian Edinburgh Motherwell Motherwell Rangers Glasgow Spartans Edinburgh Stirling University Stirling === SWPL 2 === Joukkue Kaupunki Dundee United Dundee Kilmarnock Ladies Kilmarnock Glasgow Girls Glasgow Hamilton Academical Hamilton Heart of Midlothian Edinburgh Hutchison Vale Edinburgh Partick Thistle Glasgow St Johnstone Perth == Mestarit == * 2003 – Kilmarnock Ladies * 2004 – Hibernian * 2005 – Glasgow City * 2006 – Hibernian * 2007 – Hibernian * 2008 – Glasgow City * 2009 – Glasgow City * 2010 – Glasgow City * 2011 – Glasgow City * 2012 – Glasgow City * 2013 – Glasgow City * 2014 – Glasgow City * 2015 – Glasgow City * 2016 – Glasgow City * 2017 – Glasgow City * 2018 – Glasgow City * 2019 – Glasgow City == Lähteet == Luokka:Skotlannin jalkapallosarjat
Cải lương

Cải lương () on vietnamilaisen oopperan tai teatterin muoto. Cải lương on saanut alkunsa Etelä-Vietnamissa 1900-luvun alkupuoliskolla. Se perustuu aikaisempaan hát bội -oopperaan, johon on yhdistetty nykyaikaisempia piirteitä ja etelävietnamilaista musiikkia ja laulua. Cải lươngin suosio oli suurimmillaan 1930-luvulla. Sittemmin sen suosiota ovat syöneet muut viihdemuodot, mutta se on edelleen suosituin vietnamilaisista teatterimuodoista. ==Historia== Ranskan siirtomaavallan alettua Vietnamissa vuonna 1858 vietnamilaiseen kulttuuriin alkoi saapua voimakkaita vaikutteita länsimaista. Vaikutus tuntui etenkin kaupunkien ranskalaisissa kouluissa opiskelleen uuden yläluokan parissa. Cải lương yhdisteli uudempia elementtejä jo olemassolleeseen hát bội -oopperaan. Cải lương sai alkunsa Mekongjoen suiston seudulla 1900-luvun alussa. Alun perin cải lươngin esittäjät istuivat paikallaan etelävietnamilaisia kappaleita esittäen, mutta pian esitykseen alettiin yhdistellä liikkeitä, juonia, pukuja ja niin edelleen. Erityisen tunnetuksi cải lương -kappaleista tuli Cao Văn Lầun kirjoittamasta melodiasta Vọng cổ. Suosituimmillaan cải lương oli 1930-luvulla. Samaan aikaan vanhemman hát bộin suosio laski. Nykyisin cải lương on suosituin vietnamilaisen teatterin muodoista, vaikka etenkin toisen maailmansodan jälkeen senkin suosiota ovat syöneet uudet viihdemuodot, kuten elokuvat. ==Piirteet== Cải lươngia kuvaillaan useimmiten musiikilliseksi teatteriksi tai oopperaksi. Noin 60 % cải lương -näytelmistä sisältää musiikkia ja laulua. Vọng cổ on tärkein yksittäisistä melodioista ja sen mukaan esitetään noin 20 eri kappaletta. Vọng cổlla on usein kaksi esittäjää ja laulettujen osioiden välillä voi olla puhuttuja repliikkejä näyttelijöiden välillä. Laulajan tulee osata välittää näytelmän tunteet laulunsa kautta, jossa painotetaan heti ensimmäistä nuottia. Usein cải lương -esitystä mennään seuraamaan nimenomaan jonkun tietyn laulajan esityksen takia. Laulaja laulaa yleensä muutaman sanan, ennen kuin esityksen soittajat alkavat säestää laulua. Cải lương -orkesteri sisältää kieli-, puhallin- ja lyömäsoittimia, kuten esimerkiksi đàn tranh, đàn nhị, sáo, sekä nykyaikaisemmat viulu ja kitara. Cải lương -näytelmien teemat voidaan jakaa historiallisiin ja nykyaikaisiin. Historialliset näytelmät kertovat usein Kiinan tai Vietnamin legendaarisen historian tarinoita. Näyttelijät esittvät usein kuninkaita, kuningattaria ja sotureja historiallisissa puvuissa. Nykyaikaisten näytelmien teema on usein nykyaikainen yhteiskunta, romanttiset tarinat, sekä perhe- ja muut sosiaaliset suhteet. Esityksissä hyödynnetään tavallisesti esimerkiksi nykyaikaista näyttämötekniikkaa ja valoefektejä. ==Lähteet== Luokka:Vietnamilainen kulttuuri Luokka:Ooppera
Las Gorras Blancas

Las Gorras Blancas () oli New Mexicon territoriossa Yhdysvalloissa 1880- ja 1890-lukujen vaihteessa toiminut salaseuramainen järjestö ja poliittinen protestiliike, joka vastusti valkoisten angloamerikkalaisten maanvaltaajien levittäytymistä aiemmin yhteisomistuksessa olleille alueille. Järjestöä johtivat ja tukivat New Mexicon latinotaustaiset asukkaat. Guadalupe Hidalgon rauhassa oli luvattu, että alueen vanhat maankäyttöoikeudet pysyvät voimassa. Las Gorras Blancasin perustaneet Herreran veljekset perustivat New Mexicoon useita työväenjärjestö Knights of Laborin osastoja, jotka käyttivät espanjankielistä nimeä Los Caballeros del Trabajo. Knights of Laborin kattojärjestö ei tukenut Las Gorras Blancasia. Las Gorras Blancas käytti suoran toiminnan keinoja. Se teki yöllisiä iskuja, joissa tuhottiin valkoisten tilanomistajien pystyttämiä aitoja, päästettiin lehmiä karkaamaan sekä poltettiin latoja ja heinävarastoja. Se poltti tuhansia ratapölkkyjä, koska maanvaltaukset ja maakaupoilla keinottelu keskittyivät rakenteilla olleen Atchison, Topeka and Santa Fe -yhtiön rautatien ympärille. Suora toiminta päättyi, kun liikkeen johtajia valittiin territorion edustajainhuoneeseen. Heidän puolueensa oli populistinen El Partido del Pueblo Unido. He eivät kuitenkaan saaneet tavoitteitaan läpi edustajainhuoneessa. Liikkeen näivettymisen jälkeen osa sen jäsenistä liittyi rikollisryhmiin kuten La Sociedad de Bandidos de Nuevo Mexicoon. ==Lähteet== Luokka:New Mexicon historia Luokka:Villi länsi Luokka:Aktivismi Luokka:Salaseurat
Pertti Kinanen

Pertti Kiviranta (ent. Kinanen) (s. 1962https://hymy.fi/uutiset/muistatko- sirkka-tallin-minne-han-katosi/) on suomalainen näyttelijä, joka on tullut tunnetuksi drag-hahmo Sirkka Tällin esittäjänä. Kinanen on esiintynyt myös muun muassa lyhytelokuvissa Minuuttidraama ja Viime hetken ostoksia.https://www.elonet.fi//fi/henkilo/240705 == Lähteet == Luokka:Suomalaiset näyttelijät Luokka:Vuonna 1962 syntyneet Luokka:Elävät henkilöt
Ottawan piirikunta (Oklahoma)

Ottawan piirikunta () on piirikunta Yhdysvaltain Oklahoman osavaltion koillisosassa. Piirikunnan hallintokeskus on Miami ja pinta-ala 701,4 neliökilometriä. Vuoden 2010 väestönlaskennassa piirikunnassa oli 31 848 asukasta, joka tarkoittaa 1,7 prosentin laskua vuoden 2000 väestömäärästä. Piirikunta rajoittuu sekä Missourin että Kansasin alueisiin. Piirikunnassa on huomattavan paljon Amerikan alkuperäiskansojen asukkaita, noin 16,5 prosenttia. ==Kaupungit== City: *Commerce *Miami (pääkaupunki) Town: *Afton *Fairland *North Miami *Peoria *Quapaw *Wyandotte Ghost town (Aavekaupungit): *Douthat *Cardin *Picher == Lähteet == == Aiheesta muualla == Luokka:Oklahoman piirikunnat
Syysvuokko

Syysvuokko (Anemone hupehensis) on vuokkojen sukuun ja leinikkikasvien heimoon kuuluva kasvilaji, jota käytetään perennana. Monivuotinen syysvuokko voi kasvaa 30–80 cm korkeaksi ja 25 cm leveäksi. Se leviää helposti juuristonsa avulla, ja uusia versoja kasvaa vaakasuoran maavarren silmuihin. Lehdet ovat tummanvihreät, hammaslaitaiset ja kolmijakoiset. Kukinnossa on kauniita ja suuria, vaaleanpunaisia kukkia, joissa on keltainen keskusta. Syysvuokon kukinta-aika on elokuusta lokakuuhun. == Lähteet == * Puutarha.net === Viitteet === Luokka:Vuokot Luokka:Myrkylliset kasvit
Université des sciences, des techniques et des technologies de Bamako

Université des sciences, des techniques et des technologies de Bamako eli USTTB on julkinen yliopisto Malin pääkaupungissa Bamakossa. Luonnontieteellinen ja teknologinen yliopisto on perustettu vuonna 2011, jolloin Bamakon yliopisto jaettiin neljäksi erilliseksi yliopistoksi. USTTB koostuu kolmesta tiedekunnasta ja yhdestä instituutista. Luonnontieteiden ja tekniikan tiedekunta on perustettu osana Malin yliopistoa vuonna 1996. Se käsittää biologian, fysiikan, geologian, kemian sekä matematiikan ja tietojenkäsittelytieteen osastot. Lääketieteen ja hammaslääketieteen tiedekunta on saanut alkunsa vuonna 1969 perustetusta lääketieteellisestä koulusta Ecole nationale de médecine et de pharmacie. Sen toimintaa jatkoi Malin yliopiston lääketieteen, farmasian ja hammaslääketieteen tiedekunta, joka jaettiin lääketieteen ja hammaslääketieteen sekä farmasian tiedekunniksi vuonna 2010. Jälkimmäisen toimintaa jatkaa USTTB:n farmasian tiedekunta. Luonnontieteiden ja tekniikan tiedekunnasta alkunsa saanut soveltavien tieteiden instituutti valmistaa ammattilaisia Malin talouden eri aloille. ==Lähteet== ==Aiheesta muualla== * USTTB:n sivusto Luokka:Bamako Luokka:Malin yliopistot ja korkeakoulut
Quapaw (Oklahoma)

Quapaw on kaupunki Ottawan piirikunnassa Oklahoman osavaltiossa Yhdysvalloissa. Kaupungin asukasluku oli vuoden 2010 väestönlaskennan mukaan 906, mikä tarkoittaa 7,9 prosentin laskua vuodesta 2000. Quapawin pinta-ala on 2,49 neliökilometriä, josta 2,46 neliökilometriä on maata. ==Historia== Vuonna 1891 maanviljelijä Isaac Bingham muutti perheensä kanssa etelään Ottawan piirikuntaan ja avasi useita yrityksiä. Quapaw-heimon johtaja John Quapaw lahjoitti maata koulun rakentamiseen. Vuonna 1897 ruokakaupan yhteyteen avattiin postitoimisto. == Väestö == Kaupungissa asui vuoden 2000 väestönlaskennan mukaan 984 ihmistä ja 258 perhettä. Kaupungin asukastiheys oli 678,4 asukasta neliökilometrillä ja kaupungin asukkaista 22,46 prosenttia oli Amerikan alkuperäisasukkaita. Jokaista 100 miestä kohtaan oli 97,2 naista. == Lähteet == Luokka:Oklahoman kaupungit
Université des sciences sociales et de gestion de Bamako

Université des sciences sociales et de gestion de Bamako eli USSGB on julkinen yliopisto Malin pääkaupungissa Bamakossa. Yhteiskuntatieteellinen ja hallintotieteellinen yliopisto on perustettu vuonna 2011, jolloin Bamakon yliopisto jaettiin neljäksi erilliseksi yliopistoksi. USSGB koostuu talous- ja hallintotieteen sekä historian ja maantieteen tiedekunnista sekä hallinnon ja aluekehityksen instituuteista. ==Lähteet== ==Aiheesta muualla== * USSGB:n sivusto Luokka:Bamako Luokka:Malin yliopistot ja korkeakoulut
Vaikuttajamarkkinointi

Vaikuttajamarkkinointi on mainonnan muoto, jossa haluttu kohderyhmä tavoitetaan sitä koskettavan henkilöbrändin eli vaikuttajan tai brändilähettilään kautta. Yleisö seuraa vaikuttajan elämää yleensä sosiaalisen median kanavien, kuten Instagramin, Facebookin tai Tiktokin, välityksellä ja altistuu sitä kautta vaikuttajan mielipiteille. == Tavoitteet ja keinot == Vaikuttajamarkkinointi on mainonnan keino esimerkiksi uuden tuotteen lanseeraamiseen, tuotemyynnin tehostamiseen tai brändimielikuvan vahvistamiseen tai muuttamiseen halutussa kohderyhmässä. Brändien toteuttamaan vaikuttajamarkkinointia tai brändilähettiläsmarkkinointia ja lojaliteettimarkkinointia toteutetaan, hallitaan sekä tuloksellisuutta mitataan brändilähettiläs- ja vaikuttajamarkkinointiplatformien avulla . Vaikuttajamarkkinoinnissa mainostava yritys tekee sopimuksen vaikuttajan kanssa yrityksen tuotteita koskevasta sisällöntuotannosta. Suomessa Kilpailu- ja kuluttajavirasto on linjannut, että koska vaikuttajamarkkinointi on mainonnan keino, kuluttajansuojalain perusteella sen pitää olla vaivatta tunnistettavissa mainokseksi esitystavasta ja mainosvälineestä riippumatta. == Vaikuttajan ja brändilähettilään erot == Vaikuttajaksi kutsutaan henkilöä, jonka henkilöbrändi on jostain syystä niin kiinnostava, että hän on kerännyt ympärilleen joukon seuraajia. Seuraajat luottavat vaikuttajan mielipiteeseen ja tekevät ostopäätöksiä hänen näkemystensä ja kokemustensa perusteella. Vaikuttaja voi olla esimerkiksi bloggaaja, sosiaalisen median vaikuttaja, urheilija tai vaikkapa poliittisen elämän ja b-to-b-sektorin vaikuttaja. Vaikuttaja voi olla myös pienemmän yleisön (alle 5000 seuraajaa) suosiota nauttiva mikrovaikuttaja. Tietyn yrityksen kanssa pitkäaikaisesti kaupallista yhteistyötä tekevää vaikuttajaa kutsutaan brändilähettilääksi. Brändilähettilään kanssa solmitaan pidempiaikainen yhteistyö, jonka aikana vaikuttaja tuo sovittuja asioita esille omissa kanavissaan, edustaa mahdollisesti brändiä mainoskasvona tai osallistuu erilaisiin tapahtumiin. Brändilähettiläs voi esimerkiksi tutustua johonkin tuotteeseen tai palveluun kokonaisen vuoden ajan, ja raportoida kokemuksistaan pitkin matkaa käyttämissään julkaisukanavissa tai yrityksen omissa medioissa. == Katso myös == * Puffi * Astroturfing == Lähteet == == Kirjallisuutta == * == Aiheesta muualla == Luokka:Mainonta
Université des lettres, langues et des sciences humaines de Bamako

Université des lettres, langues et des sciences humaines de Bamako eli ULSHB on julkinen yliopisto Malin pääkaupungissa Bamakossa. Humanistinen yliopisto on perustettu vuonna 2011, jolloin Bamakon yliopisto jaettiin neljäksi erilliseksi yliopistoksi. ULSHB koostuu kirjallisuus- ja kielitieteellisestä sekä humanistisesta ja kasvatustieteellisestä tiedekunnasta ja teknologian instituutista. ==Lähteet== ==Aiheesta muualla== * ULSHB:n sivusto Luokka:Bamako Luokka:Malin yliopistot ja korkeakoulut
Juovapyrstökehrääjä

Juovapyrstökehrääjä (Nyctiprogne leucopyga) on kehrääjiin kuuluva lintulaji. Lajia tavataan laajalta alueelta Etelä-Amerikasta. ==Koko ja ulkonäkö== Juovapyrstökehrääjä voi kasvaa 16-20 cm pitkäksi. Sukupuolet muistuttavat toisiaan ulkonäöltään. Yleisväritykseltään laji on harmahtavan ruskea ja värin tummuus vaihtelee alalajeittain. Selässä voi olla vaaleampi täpliä. Pyrstö on pitkä, lovipäinen ja sen kärjessä on leveä valkoinen juova. Kurkun sivuilla on pieni valkoinen täplä. Rinta ja vatsa ovat harmaan ja ruskean raitaiset. ==Levinneisyys ja elinympäristö== Juovapyrstökehrääjää tavataan laajalta alueelta Andien itäpuolelta Amazonin altaalta. Sitä tavataan pohojoisimmillaan Venezuelasta ja eteläisimmillään Paraguayn pohjoisosista. Itä-länsisuunnassa sen levinneisyys ulottuu Perusta Brasiliaan. Lajin elinympärsitöä ovat kosteat metsät ja savannit tyypillisimmin vesialueiden lähettyvillä. Lintu elää pieninä ryhminä ja saalistaa ravinnokseen lentäviä hyönteisiä öisin. Juovapyrstökehrääjän lentotyyli on poukkoilevaa ja muistuttaa lepakoiden lentoa. Lajin pesimäkausi kestää tammikuulta maaliskuulle. ==Lähteet== Luokka:Kehrääjät
John Beecher

John Beecher (s. 5. huhtikuuta 2001 Elmira, New York, Yhdysvallat) on yhdysvaltalainen jääkiekkoilija. Boston Bruins varasi Beecherin NHL:n varaustilaisuuden ensimmäisellä kierroksella kolmantenakymmenentenä pelaajana. Hän edustaa kaudella 2020–2021 Michiganin yliopistoa. == Lähteet == Luokka:Yhdysvaltalaiset jääkiekkoilijat Luokka:Vuonna 2001 syntyneet Luokka:Elävät henkilöt
Winn Memorial Library

right|thumb|220px|Kirjasto, etualalla Benjamin Thompsonin patsas. Winn Memorial Library on Uusromaanista tyyliä edustava rakennus Yhdysvalloissa Massachusettsin osavaltiossa Woburnin kaupungissa. Se luetaan Yhdysvaltojen kansallisiin historiallisiin maamerkkeihin. Idea kirjastolle syntyi jo vuonna 1789 – itse asiassa jo 17 päivää ennen George Washingtonin valitsemista presidentiksi, jolloin joukko vaikutusvaltaisia asukkaita päätti asettaa osakeannin julkisen kirjaston rakentamiseksi. Rahoitus järjestyi kuitenkin vasta 1850-luvulla, jolloin nahkateollisuudessa omaisuutensa hankkinut Jonathan Bowers Winn antoi kirjaston pesämunaksi 300 dollaria edellytyksellä että kaupunki tukee hanketta samalla summalla. Kirjasto aloitti toiminnan pienessä sivuhuoneessa laajentuen hitaasti. Varsinainen kirjastorakennuksen pystyttäminen tuli mahdolliseksi vasta J.B. Winnin pojan Charlesin perinnöstä. Rakennuksen arkkitehtina toimi Pariisissa opiskellut Henry Hobson Richardson. Rakennus valmistui 1879. Siinä on perustana basilika. Pinta-ala on 69 aaria ja kartiomainen torni ulottuu lähes 24 metriin. rakentamiseen on käytetty 325 000 tiiltä, Ohion hiekkakiveä, Akronin kaakelia ja Longmeadowin kiveä sekä kalkkikiveä ja sementtiä. Tammipuinen sisustus on huomionarvoinen. == Lähteet == == Aiheesta muualla == Luokka:Yhdysvaltain kirjastot Luokka:Massachusettsin rakennukset ja rakennelmat Luokka:National Register of Historic Places -kohteet Massachusettsissa Luokka:Middlesexin piirikunta (Massachusetts)
Ségoun yliopisto

Ségoun yliopisto () on julkinen yliopisto Ségoussa Malissa. Vuonna 2010 perustettu Ségoun yliopisto on Malin ensimmäinen maaseutuyliopisto. Se koostuu agronomian ja eläinlääketieteen, tekniikan ja luonnontieteiden sekä yhteiskuntatieteiden tiedekunnista ja ammatillisen koulutuksen instituutista. Yliopistossa on 93 vakituista opettajaa, joista 32 on tohtoreita, 295 tuntiopettajaa ja noin 3 800 opiskelijaa. ==Lähteet== ==Aiheesta muualla== * Ségoun yliopiston sivusto * Ammattillisen koulutuksen instituutti Luokka:Malin yliopistot ja korkeakoulut Luokka:Ségou
École nationale d’ingénieurs Abderhamane Baba Touré

École nationale d’ingénieurs Abderhamane Baba Touré eli ENI-ABT on julkinen teknillinen korkeakoulu Malin pääkaupungissa Bamakossa. ENI-ABT on saanut alkunsa vuonna 1939 perustetusta julkisten töiden teknikkokoulusta École des travaux publics. Vuonna 1962 siitä tuli kansallinen insinöörikoulu École nationale d’ingénieurs. ENI muuttui korkeakouluksi vuonna 1973. Se nimettiin ensimmäisen malilaisen rehtorinsa Abderhamane Baba Tourén mukaan vuonna 2006. ENI-ABT antaa yliopistollista, ammatillista ja täydennyskoulutusta energian, veden, ympäristön, tekniikan, geologian, kaivostyön, teollisuuden ja tietoliikenteen aloilla. Sen tehtäviin kuuluu myös yliopistollinen jatkokoulutus sekä tieteellinen ja teknologinen tutkimus. ==Lähteet== ==Aiheesta muualla== * ENI-ABT:n sivusto Luokka:Bamako Luokka:Malin yliopistot ja korkeakoulut
Elin Lundberg

Elin Lundberg (s. 15. toukokuuta 1993 Malung, Ruotsi on ruotsalainen jääkiekkoilija, pelipaikaltaan puolustaja. Hän edustaa Svenska damhockeyligan- seura Leksands IF:aa. Lundberg on toiminut seuran kapteenina kausilla 2014–2015, 2016–2017 ja 2018–2019. == Lähteet == Luokka:Ruotsalaiset jääkiekkoilijat Luokka:Elävät henkilöt Luokka:Vuonna 1993 syntyneet
Sinivihvilä

Sinivihvilä (Juncus inflexus) on vihviläkasvien (Juncaceae) heimoon, vihvilöiden (Juncus) sukuun kuuluva kasvilaji. Se on monivuotinen, suurikokoinen sekä tiiviisti mätästävä vihvilälaji. Sinivihvilä muistuttaa kasvutavaltaan röyhyvihvilää (Juncus effusus) ja keräpäävihvilää (Juncus conglomeratus). Sinivihvilän varret voivat kasvaa noin metrin korkuisiksi ja ne ovat väriltään siniharmaita. Varsien tyvillä on kiiltävän mustanruskeat lehtitupet, mutta sinivihvilällä ei ole varsinaisia lehtiä. Kukinnon tukilehti on pysty ja se näyttää ulkoisesti vain varren jatkeelta. Kukinto on toispuoleinen, tummanruskea ja melko harsu, mutta monikukkainen. Hedelmät ovat teräväkärkisiä ja tummanruskeita. Sinivihvilä kasvaa kosteilla kalkkipitoisilla kasvupaikoilla, muun muassa merenrannoilla, lähteiköissä ja tulvaniityillä. Suomessa sinivihvilää on havaittu muutamilta paikoilta eri puolilta maata. Ruotsissa sinivihvilää tavataan harvinaisena Skånessa, Gotlannissa ja Öölannissa. == Lähteet == == Aiheesta muualla == * Suomen Lajitietokeskus: Sinivihvilä (Juncus inflexus) * ITIS: Juncus inflexus * United States Department of Agriculture (USDA): Juncus inflexus * Flora of China: Juncus inflexus Luokka:Vihvilät
OnePlus 7T Pro

OnePlus 7T Pro on kiinalaisen OnePlussan lokakuussa 2019 julkaisema älypuhelin. Puhelimessa on 6,67 tuuman näyttö ja kahdeksanydinprosessori. Tallennustilaa on 256 gigatavua ja keskusmuistia on 8 tai 12 gigatavua. Laitteessa ei ole muistikorttipaikkaa. Takakamera on 48, 8 ja 16 megapikselin kolmoiskamera. Etukamera on puhelimen sisään menevä 16 megapikselin kamera. Akkua on 4 085 milliampeerituntia. Käyttöjärjestelmänä puhelimessa on Android 10.0 ja OxygenOS. == Lähteet == 7T Pro Luokka:Android-pohjaiset laitteet Luokka:Vuoden 2019 matkapuhelimet
House of the Temple

House of the Temple on Yhdysvaltain pääkaupungissa Washingtonissa sijaitseva vapaamuurarien temppeli. Temppelin rakentaminen aloitettiin toukokuussa 1911 ja se valmistui lokakuussa 1915. Temppeli edustaa arkkitehtuuriselta tyylisuunnaltaan amerikkalaista uusklassismia. Se sijaitsee Dupont Circlen kaupunginosassa, noin puolentoista kilometrin päässä Valkoisesta talosta. Se jäljittelee ulkoasultaan antiikin Halikarnassoksen mausoleumia.The Supreme Council, 33º, SJ, USA - History of the Temple Vapaamuurareiden skottilaisen riitin Yhdysvaltojen eteläisen hallintoalueen korkein neuvosto (eng. The Supreme Council, Ancient and Accepted Scottish Rite, Southern Jurisdiction, USA) käyttää temppeliä päämajanaan. Temppelissä on Albert Pikelle omistettu museo. Pike laati skottilaisen riitin rituaaleja ja johti korkeinta neuvostoa vuodesta 1859 vuoteen 1891. Piken maalliset jäänteet vietiin temppelin holviin vuonna 1944.The Supreme Council, 33º, SJ, USA - The Secrets of Heredom Temppeli esiintyy Dan Brownin romaanissa Kadonnut symboli.NPR - Secret Of The Masons: It's Not So Secret ==Kuvia== Tiedosto:Masonic Temple Washington DC.jpg|Temppeli yöllä. Tiedosto:House_of_the_Temple_rear_view.JPG|Temppeli takaapäin. Tiedosto:House of the Temple library.jpg|Temppelin kirjasto. == Lähteet == == Aiheesta muualla == Luokka:Washingtonin (DC) rakennukset ja rakennelmat Luokka:National Register of Historic Places -kohteet Washingtonissa (DC) Luokka:Vapaamuurarien rakennukset
Kim-Vân-Kiêu

Kim-Vân-Kiêu () tai yksinkertaisemmin Truyện Kiều (Kiêun tarina) on vietnamilaisen Nguyễn Dun kirjoittama eepos 1800-luvulta. Teosta on pidetty yhtenä vietnamilaisen kirjallisuuden merkkiteoksista. ==Kirjoittaminen== Nguyễn Du syntyi vuonna 1765. Hän toimi virkamiehenä Vietnamia hallinneen Lê- dynastian alaisuudessa. Lê-dynastia romahti vuonna 1787. Nguyễn Du pyrki ensin auttamaan dynastian jäseniä takaisin valtaan, mutta tässä epäonnistuttuaan hän vetäytyi maaseudulle. Vuonna 1802 Vietnamin hallitsijaksi nousi Nguyễn- dynastian hallitsija Gia Long, joka kutsui Nguyễn Dun hoviinsa. Kungfutselaisten periaatteiden mukaan Nguyễn Dun olisi tullut olla uskollinen Lê-dynastian kuninkaalle, mutta hänen oli kuitenkin taivuttava uuden hallitsijan tahtoon. Sittemmin Nguyễnillä oli useita eri virkoja Nguyễn- dynastian alaisuudessa, joihin kuului vietnamilaisen lähetystön johtaminen vuonna 1813 Kiinan Pekingissä. Kiinassa hän tutustui Ming-dynastian aikaiseen kiinalaiseen tarinaan, jonka hän päätti kääntää vietnamiksi. Lopputulos ei ollut pelkkä käännös, vaan se heijasteli myös kirjoittajansa kokemia ongelmia esimerkiksi perinteisten kungfutselaisten periaatteiden pettämisen pohjalta. Itse teos sisältää 3 254 säkeistöä ja alkuperäinen teos kirjoitettiin Chữ Nôm -kirjoitusjärjestelmällä runomitalla 6/8. Runomitta oli tuolloin suosittu ja sitä tajusivat niin oppineet kuin maaseudun asukkaatkin. Jokaista kuuden sanan säettä seuraa kahdeksan sanan säe, joissa on keski- ja loppusointuja. Vaikutteita teksti on saanut esimerkiksi vietnamilaisista kansanlauluista ja se yhdistelee myös kansanomaista kieltä klassiseen kieleen. ==Tarina== Tarinan päähenkilö on rikkaaseen perheeseen syntynyt Vương Thúy Kiều. Kiều on oppinut ja kaunis nainen, joka rakastuu Kim Trọng -nimiseen mieheen. Tämän jälkeen Kiềun isä ja veli pidätetään, jolloin Kiềun on alettava prostituoiduksi perheensä pelastaakseen. Tarinassa Kiều kohtaa edelleen uusia vääryyksiä ja julmuuksia huolimatta hänen sinänsä täydellisestä eli kauniista ja lahjakkaasta hahmostaan huolimatta. Päähenkilö on yhteiskunnan uhri, jonka lahjakkuus johtaa vain suurempaan epäonneen. Kiều ei kuitenkaan luovuta ja lopulta asiat ratkeavat Kiềun päätyessä lopulta yhteen Kim Trọngin kanssa. Vaikeuksia kohdattaessa tärkein seikka on sydän ja oikeamieliset pääsevät lopulta vaikeuksien yli. ==Merkitys== Tarinan on katsottu symboloivan kansakunnan kohtaamia kärsimyksiä ja toimivan eräänlaisena vietnamilaisen sielun peilinä. Toisaalta tarina herätti kritiikkiä esimerkiksi konfutselaisissa ja marxilaisissa piireissä. Sittemmin teos on kuitenkin käännetty useille eri kielille. Vietnamissa teosta pidetään yhtenä kansallisen kirjallisuuden merkkiteoksista. ==Lähteet== == Aiheesta muualla == Luokka:Vietnamilainen kulttuuri Luokka:Eepokset
Kotasaari (Asikkala, Päijänne)

Kotasaari on Päijänteen saari Päijät-Hämeessä Asikkalassa. == Maantietoa == Saari on 340 metriä pitkä, 200 metriä leveä ja sen pinta-ala on noin 4,9 hehtaaria . Se sijaitsee Asikkalanselän keskiosassa Huhtasaaren saariryhmässä, joka jää Vedentaustan ja Salonsaaren välisen salmen suuhun. Kotasaari on saariryhmän uloin saari. Saarelta on matkaa Salonsaaren pohjoispäähän Kurenniemeen 600 metriä ja pohjoiseen Kaitasaariin 700 metriä. Kotasaarelta näkyy myös Ylimmäinen Huhtasaari kilometrin päässä. Kotasaari liittyy Kaitasaariin geologisesti, sillä ne luetaan kuuluvaksi samaan harjujaksoon . Harjujakso kulkee järven pohjassa ja se ylettyy vain paikoin vedenpintaan asti. Saarella on yksi mäki, joka kohoaa 14 metrin korkeuteen vedenpinnasta. Metsäiselle saarelle on rakennettu lähes 20 vapaa-ajan asuntoa. == Historiaa == Vuoden 1855–1856 Kalmbergin kartastossa ja Heinolan seudun taloudellisissa kartoissa vuosilta 1920 ja 1942 saari on merkitty ja se on toisinaan myös nimetty. Saari on kartoissa aina autio . Vuoden 1965 peruskartassa on saareen rakennettu ensimmäiset kaksi mökkiä ja seuraavassa kartassa vuodelta 1980 mökkejä on jo lähes kaksikymmentä. == Huomautukset == == Lähteet == Luokka:Asikkalanselän saaret Luokka:Asikkalan saaret
Peoria (Oklahoma)

Peoria on kunta (town) Ottawan piirikunnassa Oklahoman osavaltiossa Yhdysvalloissa. Sen asukasluku oli 133 vuonna 2015 ja vuoden 2010 väestönlaskennan mukaan 132 asukasta. == Historia == Peorian alueella on jo kauan harjoitettu louhintaa. Amerikan alkuperäiskansoilla oli siellä louhokset jo ennen eurooppalaisten vierailua. Peoria alkoi keihittyä kaivosleiriksi vuonna 1891. Samana vuonna sinne avattiin postitoimisto. Kunnan asukasluku alkoi laskemaan louhinnan vähentyessä. == Maantiede == Peoria sijaitsee 21 kilometriä itään piirikunnan pääkaupungista Miamista. Kaupungin pinta-ala on 0,54 neliökilometriä. == Lähteet == Luokka:Oklahoman kunnat
Kitasimput

Kitasimput (Setarchidae) on simppukalojen (Scorpaeniformes) lahkoon kuuluva pieni kalaheimo. Kitasimput ovat merikaloja, ja niitä tavataan Atlantin valtamerellä, Intian valtamerellä ja Tyynellämerellä. Joseph S. Nelsonin Fishes of the World-kirja pitää kitasimppuja skorpionisimppujen (Scorpaenidae) alaheimona, ja ITIS:n mukaan se on skorpionisimppujen synonyymi. == Lähteet == Luokka:Simppukalat
Commerce (Oklahoma)

Commerce on Yhdysvaltain Oklahomassa sijaitseva Ottawan piirikunnan toiseksi suurin kaupunki. Sen väkiluku oli vuoden 2010 väestönlaskennan mukaan 2 473, joten ainoastaan piirikunnan pääkaupunki Miami on tätä suurempi. Kaupungin pormestari on Michael R Hart. == Maantiede == Commerce sijaitsee kahdeksan kilometriä piirikunnan pääkaupungista Miamista pohjoiseen. Kaupunki sijaitsee historiallisen Route 66 -tien varrella. Commercen pinta-ala on 2,1 neliökilometriä. == Väestö == Kaupungin väestö on vuorottelevasti noussut ja laskenut. Vuosina 1990–2000 väkiluku nousi 9,0 prosentilla, mutta vuosina 2000–2010 se laski 6,5 prosentilla. Kaupungin väestöstä 68,1 prosenttia oli valkoisia, 13,4 % Amerikan alkuperäisasukkaita, 0,6 % amerikan afrikkalaisia ja 17,8 % jostain muusta ryhmästä. == Lähteet == Luokka:Oklahoman kaupungit
Outi Antila

Outi Kaarina Antila (s. 5. toukokuuta 1957 Helsinki) on suomalainen juristi ja varatuomari, joka on tammikuusta 2020 alkaen Kansaneläkelaitoksen pääjohtaja. Antila on koulutukseltaan oikeustieteen kandidaatti (1981). Hän työskenteli Maa- ja metsätaloustuottajain Keskusliiton lakiasianosastolla vuosina 1983–1992. Osastojohtajana hän oli 1990–1992. Tapaturma-asioiden muutoksenhakulautakunnan puheenjohtajana Antila toimi vuodet 1992–2002 ja Työeläkeasioiden muutoksenhakulautakunnan päätoimisena puheenjohtajana vuodet 2002–2010. Antila aloitti vuoden 2010 alussa sosiaali- ja terveysministeriön vakuutusosaston osastopäällikkönä. Vakuutusosastoon kuuluvat muun muassa työ- ja kansaneläkelainsäädäntö, työttömyysturvalainsäädäntö, sairaus- ja vanhempainvakuutuslainsäädäntö ja muut toimeentuloturva- ja vakuutuslainsäädännöt sekä vakuutusmarkkinoiden toiminta. Antila oli ehdolla Kansaneläkelaitoksen pääjohtajaksi vuonna 2016, mutta silloin hän hävisi arvalla tasapeliäänestyksen jälkeen paikan Elli Aaltoselle. Antila valittiin marraskuussa 2019 Aaltosen seuraajaksi. Hän voitti äänestyksessä Kuntaliiton varatoimitusjohtaja Hanna Tainion 8–4. Valintaa pidettiin yllätyksenä, sillä Kelan valtuutettujen työvaliokunta oli esittänyt pääjohtajaksi joko Tainiota tai professori Lasse Lehtosta. Keskustan valtuutettujen HS selvitti: Näin keskusta junaili yllätysnimi Outi Antilan Kelan johtoon. Helsingin Sanomat 6.11.2019. Viitattu 9.1.2020 enemmistö äänesti kuitenkin ohi työvaliokunnan ehdotuksen. Antilalla ei ole poliittista jäsenkirjaa, ja hän on ensimmäinen 1950-luvun jälkeen valittu Kelan pääjohtaja, jolla ei ole muodollista keskustalaista taustaa, joskin kytkös sitä kautta, että hän on työskennellyt MTK:n lakimiehenä 1990-luvulla. == Lähteet == Luokka:Kelan pääjohtajat Luokka:Suomalaiset juristit Luokka:Vuonna 1957 syntyneet Luokka:Elävät henkilöt